**Tantárgyi tematika és félévi követelményrendszer**

**Üzleti tervezés és elemzés (BGZ2152L)**

**Féléves tematika:**

1. konzultáció: Tantárgyi program, követelményrendszer ismertetése. Az üzleti terv fogalma, az üzleti tervezés alapjainak ismertetése. Az üzleti terv részei. Bevezető, Vezetői összefoglaló és Iparágelemzés a gyakorlatban. A vállalat általános bemutatása. A szervezeti terv összeállítása. A termelési terv. Fedezeti pont számítása. Kockázatbecslés.
2. konzultáció: Pénzügyi terv készítése. Beruházásgazdaságossági számítások: a nettó jelenérték és a belső kamatláb keresés módszere. A gazdasági átlag fogalma, alkalmazása a gyakorlatban. Költségek csoportosítása. A közvetett költségek felosztása.

**A foglalkozásokon történő részvétel:**

* Az előadások a képzés szerves részét képezik, így az Intézmény a hallgatóktól elvárja a részvételt az előadásokon (TVSz 8.§ 1.)

**Félévi követelmény: gyakorlati jegy**

**Az értékelés módja, ütemezése:**

A gyakorlati jegy feltétele: egy zárthelyi dolgozat megírása és egy házi feladat elkészítése.

***A gyakorlati jegy feltétele***:

* *Egy zárthelyi dolgozat (50 pont) és egy házi feladat (50 pont)- együttes értékelése alapján – legalább 51%-os teljesítése. A dolgozat anyaga: a konzultációk anyaga, illetve a megadott szakirodalom. A zárthelyi dolgozat, illetve a házi feladat készítésének elmulasztása a tantárgy félévi érvénytelenségét vonja maga után.*

Gyakorlati jegy anyaga:

* + *A konzultációkon elhangzottak, valamint a megadott kötelező szakirodalom anyaga.*

**Az érdemjegy kialakításának módja:**

*Az érdemjegyet az írásbeli dolgozat és a házi feladat eredménye határozza meg.*

Nyíregyháza, 2022.02.06.

**Makszim Györgyné dr. Nagy Tímea**

tantárgyfelelős